28.7.2007 Jurnalul Oficial al Uniunii Europene L 196/3 REGULAMENTUL (CE) NR. 896/2007 AL COMISIEI din 27 iulie 2007 de instituire a unei taxe antidumping provizorii asupra importurilor de dihidromircenol originare din India COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comu- nității Europene (!) (denumit în continuare „regulamentul de bază”), în special articolul 7, după consultarea comitetului consultativ, întrucât: 1. PROCEDURA 1.1. Iniţierea procedurii La 11 noiembrie 2006, Comisia a anunțat printr-un aviz publicat în Jurnalul Oficial al Uniunii Europene (?) (denumit în continuare „aviz de inițiere”) inițierea procedurii antidumping cu privire la importurile în Comunitate de dihidromircenol originare din India. Procedura antidumping a fost inițiată în urma unei plângeri depuse la 29 septembrie 2006 de către următorii producători comunitari: Destilaciones Bordas Chinchurreta S.A. și Sensient Fragrances S.A. (denumiți în continuare „reclamanți”), care reprezintă un procent semnificativ, în acest caz peste 25 %, din totalul producţiei comunitare de dihidromircenol. Plângerea conținea elemente de probă care atestau existența dumpingului în ceea ce priveşte produsul în cauză şi prejudiciile materiale rezultând din acesta, care au fost considerate suficiente pentru a justifica inițierea unei proceduri. 1.2. Părţile în cauză și vizitele de verificare Comisia a informat în mod oficial reclamanții, alți producători cunoscuţi în Comunitate, producătorii- exportatori din India și utilizatorii cunoscuţi ca fiind interesaţi, precum şi asociațiile acestora și reprezentanții Indiei cu privire la inițierea anchetei. Părţilor interesate li s-a dat posibilitatea de a-și face cunoscute în scris punctele de vedere şi de a solicita o audiere până la termenul-limită fixat în avizul de inițiere. Au fost audiate toate părțile interesate care au solicitat acest lucru şi au demonstrat că există motive speciale pentru a fi audiate. Având în vedere numărul aparent mare de producători-exportatori din India şi de importatori către Comunitate, în avizul de inițiere s-a prevăzut utilizarea eșantionării pentru determinarea dumpingului şi a prejudiciului, în conformitate cu articolul 17 din regulamentul de bază. Pentru a permite Comisiei să decidă dacă eşantionarea este necesară şi, în cazul afirmativ, să selecteze un eşantion, toţi produ- cătorii-exportatori din India şi toţi importatorii către Comunitate au fost rugați să se prezinte Comisiei și să furnizeze, după cum se specifică în avizul de inițiere, informații de bază privind activitățile lor legate de produsul în cauză în perioada cuprinsă între 1 octombrie 2005 și 30 septembrie 2006. Cu toate acestea, numai doi producători-exportatori din India și doi importatori de produs în cauză către Comunitate au reacționat și au furnizat informațiile solicitate necesare eșantionării în termenele stabilite în avizul de inițiere. În consecință, s-a hotărât că eșantionarea nu este necesară. () JO L 56, 6.3.19956, p. 1. Regulament, astfel cum a fost modificat ultima dată prin Regulamentul (CE) nr. 2117/2005 JO L 340, 23.12.2005, p. 17). () JO C 275, 11.11.2005, p. 25.